«Երթ ընդդեմ կնատյացության» (Չիկագո, Իլինոյս, ԱՄՆ)
**Կնատյացություն** (միզոգոնիա, հին հունարեն՝ μῖσος «ատելություն» և հին հունարեն՝ γυνή` «կին» բառերից), հասկացություն, որ բնորոշում է ատելություն, հակակրանք կամ արմատացած կանխակալ վերաբերմունք կանանց հանդեպ։ Կնատյացը մարդ է, որին հատուկ է կնատյացությունը։ Միզոգոնիան կարող է արտահայտվել սեքսիզմի, կնոջը ստորացման, կանանց նկատմամբ բռնության կամ կանանց սեռական առարկայացման միջոցով։

Միզոգոնիան առանձնացվում է որպես դիցաբանական, կրոնական և փիլիսոփայական շատ համակարգերի վառ արտահայտված գիծ։ Մասնավորապես, շատ հեղինակներ նշում են Հին Հունաստանի մշակույթի կնատյացությունը, ինչպես նաև` այնպիսի փիլիսոփաների կնատյացությունը, ինչպիսիք են Օտտո Վեյնինգերը, Արթուր Շոպենհաուերը և Ֆրիդրիխ Նիցշեն։

Միզոգոնիան կրոնում
------------------

### Քրիստոնեության մեջ

Քրիստոնեության մեջ գոյություն ունեն իրարից տարբերվող բազմաթիվ վերանվանումներ։ Կնատյացության մեջ նախատինքը սովորաբար առաջ է բերում հարցեր կանանց քահանայության, Վատիկանի հակաաբորտային քաղաքականության և պատմական այնպիսի օրինակների մասին, ինչպիսին է կնոջ լռությունը եկեղեցում։

### Իսլամում

Ղուրանի Ան-Նիսա սուրան քննատադվել է միզոգոնիկ տեքստի համար։

|  |  |  |
| --- | --- | --- |
|  | Տղամարդիկ կանանց խնամատարն են, քանի որ Ալլահը նրանցից մեկին առավելություն է տվել մյուսի նկատմամբ, և քանի որ նրանք ծախսում են իրենց հարստությունից։ Ճշմարիտ կանայք հնազանդ են և ամուսինների բացակայության դեպքում Ալլահի հոգածության շնորհիվ պահպանում են այն, ինչ պետք է պահել։ Իսկ այն կանանց, որոնց հավատարմությանը դուք կասկածում եք, խրատեք, խուսափեք նրանցից։ Եթե նրանք հնազանդվեն ձեզ, նրանց դեմ ուղիներ մի փնտրեք։ Իրապես, Ալլահը Երկնային է ու Մեծ։ |  |

Բռնաբարության զոհ դարձած կոնգոյացի կանայք
### Հինդուիզմում

Մանուի օրենքը պահանջում է, որ կինն իր ամբողջ կյանքը, կախված տարիքից, ապրի հոր, ամուսնու, որդու, ազգականի, իսկ նրանց բացակայության դեպքում` իշխանի հովանավորության տակ, և արգելում է նրան անկախության ձգտել։

Միզոգոնիան 18-19-րդ դարերի արևմտյան փիլիսոփայության մեջ
-------------------------------------------------------

Շատ արևմտյան փիլիսոփաներ արտահայտել են միզոգոնիկ հայացքներ։ Օտտո Վեյնինգերն իր «Սեռ և բնավորություն» գրքում մարդու «կանացի» սկիզբը «ոչնչություն» է անվանել, որը զուրկ է իրական գոյությունից, գիտակցությունից ու ռացիոնալությունից։

Միզոգոնիկ է Արթուր Շոպենհաուերի «Կանանց մասին» էսսեն, որտեղ նա հայտարարում է, որ «կինն իր էությամբ դատապարտված է հնազանդության», ինչպես նաև` «տղամարդկանց միջև բնությունից եկող պարզ անտարբերություն կա, իսկ կանանց մոտ` բնությունից եկող թշնամանք»։

Ֆրիդրիխ Նիցշեն քաղաքակրթության բարձր տեսակները կապել է կանանց հանդեպ առավել դաժան վերահսկողության հետ (Բարուց և չարից անդին)։

Առցանց միզոգոնիա
----------------

Միզոգոնիկ հռետորաբանությունը լայնորեն տարածված է համացանցում։ Գենդերային հարձակումների վերաբերյալ հանրային քննարկումներն աճում են, ինչը բերում է քաղաքական միջամտության և ավելի մեծ արձագանքների պահանջի այնպիսի սոցիալական ցանցերի կողմից, ինչպիսիք են Ֆեյսբուքը և Թվիթթերը։

2016 թվականին Դեմոս վերլուծական կենտրոնի կողմից իրականացված հետազոտությունը եզրակացրել է, որ Թվիթթերում կնատյաց գրառումների 50%-ը պատկանում է կանանց։

Միզոգոնիայից տառապողների մեծ մասը հանրային կանայք են, որոնք խոսում են ստացվող սպառնալիքների մասին, և այն կանայք, որոնց կապում են ֆեմինիզմի հետ։ Կնատյաց հաղորդագրությունների հեղինակները սովորաբար անհայտ են կամ դժվար ճանաչելի։ Նրանց հռետորաբանությունը ներառում է կնատյաց մակդիրներ, գրաֆիկական և սեռականացված կերպարներ, կանանց արտաքինի վրա կենտրոնացում, և սեռական բռնությունը ներկայացվում է իբրև այդ կանանց ուղղելու միջոց։

Տարբեր կանանց ուղղված վիրավորանքներն ու սպառնալիքները սովորաբար շատ նման են։

Տես նաև
-------

* Միզանդրիա
* Միզանտրոպիա
* Կանանց իրավունքներ

Ծանոթագրություններ
------------------

1. ↑  "Definition of misogyny in English by Oxford Dictionaries (British & World English)". Oxford Dictionaries | English. Արխիվացված է the original 2017 թ․ դեկտեմբերի 9-ին. Retrieved 2017 թ․ դեկտեմբերի 9. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  *Lorraine Code* (2000). Encyclopedia of Feminist Theories (1st ed.). Լ.: Routledge. p. 346. ISBN 0-415-13274-6
3. ↑  *Блох И.* История проституции
4. ↑  *J. W. Roberts* (2002-06-01). City of Sokrates: An Introduction to Classical Athens. ISBN 978-0-203-19479-9.
5. ↑  Коран Archived 2018-03-18 at the Wayback Machine. / Пер. Кулиева.
6. ↑  *Gerald N. Izenberg, Chandak Sengoopta* (June 2001). Review of Chandak Sengoopta’s Otto Weininger: Sex, Science, and Self in Imperial Vienna. The American Historical Review, Vol. 106, No. 3 : 1074—1075. doi:10.2307/2692497. JSTOR 2692497.
7. ↑  *Артур Шопенгауэр.* О женщинах
8. ↑  *Jane, Emma Alice* 'Back to the kitchen, cunt': speaking the unspeakable about online misogyny(անգլ.) // *Continuum: Journal of Media & Cultural Studies[en]* : journal. — 2014. — Т. 28. — № 4. — С. 558—570. — doi:10.1080/10304312.2014.924479
9. ↑  *Philipovic, Jill* Blogging While Female: How Internet Misogyny Parallels Real-World Harassment(անգլ.) // *Yale Journal of Law and Feminism[en]* : journal. — 2007. — Т. 19. — № 2. — С. 295—303.
10. ↑  Twitter abuse — '50 % of misogynistic tweets from women', *BBC*

Գրականություն
-------------

* *Фрейд З.* Леонардо да Винчи. Воспоминание детства // Фрейд З. Художник и фантазирование / Общ. ред. сост. вступ. ст. Р. Ф. Додельцева, К. М. Долгова; Пер. с нем. Р. Ф. Додельцева, А. М. Кесселя, М. Н. Попова. — М.: Республика, 1995. — 396 с. — (Прошлое и настоящее). — ISBN 5-250-02522-6.

Արտաքին հղումներ
----------------

* Հոգեբանական բառարան

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Մեծ կատալոնական · Treccani |
|  |
| Չափորոշչային վերահսկողություն | BNE: XX527983 · BNF: 12079116q · GND: 4155231-3 · LCCN: sh85086002 · NKC: ph122906 |

 |